
[bookmark: _Toc523477260]VENDIM
Nr. 118, datë 26.2.2025

PËR DISA SHTESA DHE NDRYSHIME NË VENDIMIN NR. 456, DATË 29.6.2022, TË KËSHILLIT TË MINISTRAVE, “PËR MIRATIMIN E KUSHTEVE PËR VENDOSJEN E DETYRIMIT TË SHËRBIMIT PUBLIK, QË DO TË ZBATOHEN NDAJ TË LICENCUARVE NË SEKTORIN E ENERGJISË ELEKTRIKE, TË CILËT USHTROJNË AKTIVITETIN E PRODHIMIT, TRANSMETIMIT, SHPËRNDARJES DHE FURNIZIMIT ME ENERGJI ELEKTRIKE”, 
TË NDRYSHUAR

Në mbështetje të nenit 100 të Kushtetutës dhe të nenit 47, të ligjit nr. 43/2015, “Për sektorin e energjisë elektrike”, të ndryshuar, me propozimin të zëvendëskryeministrit dhe ministër i Infrastrukturës dhe Energjisë, Këshilli i Ministrave

[bookmark: _Hlk153720335]VENDOSI:

1. Në pikën 4, të nenit 12, të tekstit “Kushtet për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, që i bashkëlidhet vendimit nr. 456, datë 29.6.2022, të Këshillit të Ministrave, të ndryshuar, bëhen shtesat dhe ndryshimi i mëposhtëm: 
[bookmark: _Hlk186103134]a) Pas fjalisë “Teprica e burimeve të rinovueshme të depozituara dhe që nuk përdoren për mbulimin e humbjeve mund të shiten në treg të lirë nga prodhuesi publik.” shtohen fjalitë “Furnizuesi i Tregut të Lirë sh.a., paguan shoqërinë publike të prodhimit për shërbimin e shkëmbimit/ depozitimit. Metodologjia për përcaktimin e vlerës së kësaj pagese miratohet nga Asambleja e Përgjithshme e shoqërisë publike të prodhimit me propozimin e shoqërive.”;
b) Fjalia e fundit zëvendësohet me fjalinë “Kjo marrëdhënie rregullohet në kontratën dypalëshe ndërmjet shoqërisë publike të prodhimit dhe Furnizuesit të Tregut të Lirë sh.a., dhe mban në konsideratë metodologjinë e përcaktimit të vlerës së pagesës, të miratuar sipas kësaj pike, dhe rregullat e tregut të balancimit në fuqi.”.
[bookmark: _GoBack]2. Ngarkohen Ministria e Infrastrukturës dhe Energjisë, Korporata Elektroenergjetike Shqiptare sh.a., OSHEE Group sh.a. dhe Furnizuesi i Tregut të Lirë sh.a., për zbatimin e këtij vendimi.
Ky vendim hyn në fuqi pas botimit në Fletoren Zyrtare.

